Tervetuloa Armon kalliolle! Minun nimeni on Petri Välimäki.
Olemme nyt käsittelemässä Johanneksen evankeliumia, -
yhtä ehkä rikkaimmista ellei rikkainta armon lähdeteosta, -
mitä koskaan on kirjoitettu.
Tämä on jo 8. tätä evankeliumia käsittelevä ohjelma.
Haluan muistuttaa, että löydät myös kaikki aiemmat ohjelmat -
TV7:n arkistosta. Mene www.tv7.fi.
Sieltä Arkisto ja Armon kalliolla.
Löydät tämän kokonaisuuden. Suosittelen.
Useilla aiemmilla kerroilla olemme jo nähneet, -
miten ihmiseksi syntynyt Jumala ja Vapahtajamme kohtaa ihmisiä -
mitä inhimillisimmissä tilanteissa.
Tällä kerralla näemme tämän evankeliumin 6. luvun teksteissä -
todella voimallisesti ilmenevän Jumalan voiman, -
mutta myös suorastaan hämmentävän vapaan ja täyden armon.
Taas kerran Jeesuksen vastaus tulee keskelle inhimillistä hätää, -
niin kuin olemme jo nähneet kerta toisensa jälkeen tapahtuneen.
Tällä kertaa ihmisillä ei ole ruokaa.
Paikka on autio ja ilta on tullut.
Opetuslapset ovat hämillään, miten tästä voidaan selvitä.
Vaihtoehtoja etsittäessä vähän avuttomiakin ehdotuksia tulee.
Andreas, Simon Pietarin veli, sanoo: "Täällä on poikanen, -
jolla on viisi ohraleipää ja kaksi kalaa, -
mutta mitä ne ovat näin monelle?"
Silloin Jeesus sanoo: "'Asettakaa kansa aterioimaan'. -
Niin miehet, luvultaan noin viisituhatta, laskeutuivat maahan."
He siis tottelivat, mitä Jeesus sanoi.
Tämä juuri näyttääkin olevan usein erityisen tärkeää -
Jumalan valtakunnan palvelussa.
Aivan kuten jo Maria 2. luvussa sanoi: -
"Mitä hän teille sanoo, se tehkää."
Siis mitä Jeesus teille sanoo, se tehkää.
Kun se yhteys toteutuu, että ihminen kuuntelee, mitä Jeesus sanoo, -
ja toimii niin, niin tässä kohtaa näyttää olevan -
erityisen tärkeä Jumalan valta- kunnan salaisuus suorastaan.
Puhutaan vaikka sairaitten puolesta rukoilemisesta ja parantamisesta.
Jos minä vain itsestäni alan kovin toimia ja yritän uskotella, -
niin todennäköisesti ei tapahdu yhtään mitään.
Mutta kun kuljemme Jeesuksen johdatuksessa -
Häneltä lahjan saaneena ja Jeesus sitten sanoo: -
"Mene ja rukoile tämän ihmisen puolesta." Niin ihminen paranee.
Kun yrittää itse uskotella ja itse aikaansaada jotain,
se on ihmistekoa. Se ei ole todellista uskoa vaan uskottelua.
Paljon tärkeämpää on lähestyä Jeesusta, olla lähellä Häntä -
ja antaa uskon alkajan ja täyttäjän vaikuttaa sydämessämme.
Käydä armon lähteelle vastaan- ottamaan, -
antaa Hänen siunata, vahvistaa, johdattaa.
Kun me kuljemme Hänessä, kaikki on mahdollista.
Niin kuin Paavali sanoo: "Hänessä minä voin kaikki."
Tämä korostuu vielä Matteuksen evankeliumin rinnakkaiskohdassa.
Näemme siellä, miten opetuslapset nimenomaan tottelivat sitä, -
mitä Jeesus sanoi.
Siellä kuvataan samaa kohtaa näin: -
Kun he tottelivat tässä Jeesusta, niin lopputulos oli: -
"Ja kaikki söivät ja tulivat ravituiksi.
Sitten he keräsivät jääneet palaset, kaksitoista täyttä vakallista."
Siis näistä 5 ohraleivästä ja 2 kalasta jäi tähteeksi -
12 täyttä vasullista. Ja 5 000 ihmistä tai enemmänkin, -
naiset ja lapset mukaan lukien, söivät.
Ei liene sattumaa tämäkään. Kun opetuslapset totellen laittoivat -
käyttöön sen ihan pikkuisen määrän, mitä heillä oli käytettävissään, -
niin lopputuloksena oli paljon enemmän.
Jopa niin paljon, että jokaisella opetuslapsella oli sen jälkeen -
täysi vasullinen käytettävissä.
Uskon, että näin on edelleenkin, -
kun laitamme käyttöön ne pieneltä tuntuvat asiat ja mahdollisuudet, -
jotka Jumala meille avaa - sinulle ja minulle.
Kuten tuossakin huomasit, ne olivat ja tuntuivat hyvin pieniltä.
Samoin usein meidän asiat tuntuvat hyvin pieniltä.
Onko tästä nyt paljon mihinkään? Eihän minusta ole sitä tai tätä.
Tai se köyhä leski. Miten helppoa olisi ollut kävellä -
käsi taskussa pois ja ajatella, ettei tästä ole mihinkään.
Jeesuksen mukaan tärkein olisi jää- nyt laittamatta, sydämestä tuleva.
Jumala ei odota, että meiltä pitää tulla suuria.
Kun me Hänen johdatuksessaan laitamme ne asiat, -
mitkä Hän on antanut käyttöömme, -
niin Jumalan valtakunnan salaisuus on, ettei se vähene, vaan enentyy.
Joka on vähimmässä uskollinen, sille sitä enemmän annetaan.
Se vahvasti rohkaisee meitä ottamaan käyttöön, elämään todeksi -
niitä mahdollisuuksia, joita Jumala on Sanan mukaan jokaiselle antanut.
Mutta ehkä vieläkin puhuttelevampi opetus tähän lukuun löytyy.
Ja oikein niin kuin... Jeesus opettaa tavallaan tuon...
Jeesuksella aina tunnusteot, toiminta ja sanoma liittyvät yhteen.
Ei ollut pelkkää teoriaa, vaan Jumalan voima oli aina näkyvissä.
Ei ollut myöskään vain voiman osoitusta, vaan mukana oli sanoma.
Ja niin tässäkin. Luemme Joh. 6:26-27.
Tämä oli siis vähän myöhemmin, kun he tulivat etsimään Jeesusta.
Nykyajassa on se taipumus, että asioita katsotaan -
tämän ajan näkökulmasta ja mitä etua voisimme tässä ajassa saada?
Jeesus aina muistuttaa - ja evankeliumit ovat täynnä tätä, -
että vielä paljon tärkeämpää on, että saamme iankaikkisen elämän.
Niin myös tässä. Älkää sen tähden minua etsikö, -
että saisitte katoavaa ruokaa. Etsikää sitä leipää, -
joka antaa iankaikkisen elämän. Se on Jeesuksen ruumis.
Kun Jeesus näin puhui, he alkoivat kysyä Jeesukselta: -
"Mitä meidän pitää tekemän, että me Jumalan tekoja tekisimme?"
Silloin Jeesus vielä tarkentaa: "Se on Jumalan teko, -
että te uskotte häneen, jonka Jumala on lähettänyt."
Siis se on nimenomaan Jumalan teko.
Se on Jumalan teko, että te uskotte häneen, jonka Jumala on lähettänyt.
Nyt ei ole siis kyse maallisesta leivästä eikä ihmisten teoistakaan.
Eikä meidän ansioistamme, vaan jostakin, joka saadaan taivaasta.
Todellinen usko ei ole ihmisen uskottelua.
Todellinen usko on armoa ja lahjaa.
Armosta te olette pelastetut, ette itsenne kautta, -
ette tekojen kautta. Uskon kautta. Se on Jumalan lahja, -
ettei kukaan kerskaisi.
Muutamaa jaetta myöhemmin Jeesus vielä selventää tätä asiaa.
Katsotaanpa Joh. 6:37-40.
Tämä Vapahtaja rakasti meitä niin paljon, -
että oli valmis jopa antamaan henkensä meidän puolestamme.
Tuossakin tilanteessa Hän hyvin tiesi olevansa matkalla sitä kohti.
Hän myös rakastaa meitä niin paljon, -
että tahtoo antaa meille elämän leivän.
Hän sanoo: "Minä olen elämän leipä."
Sellaisen elämän leivän, joka on kaikki riittävä ravinto.
Jumalasta jo Vanhassa testamentissa käytettiin ilmaisua El-Shaddai, -
jonka voisi kääntää 'Jumala Kaikkiriittävä'.
Siinä on kuva myös rakastavasta äidistä, -
jonka rinnoilta pieni vauva saa kaiken mahdollisen ravinnon.
Jumala käyttää itsestään tällaista ilmaisua.
Hän ilmoittaa itsensä tällä nimellä Abrahamille: Jumala El-Shaddai.
Nyt Jeesus opettaa, että Hän on meille kaikkiriittävä leipä.
Leipä on hyvin keskeinen ihmiselle fyysisesti, mutta Jeesus opettaa, -
että Hän on meille ihan kaikki, mitä me tarvitsemme.
Tämä on ensimmäinen Jeesuksen suurista ns. ego eimi -lauseista.
Se viittaa siihen, -
miten Jumala jo Moosekselle ilmoitti nimekseen 'Minä olen'.
Nyt Jeesus käyttää tätä ilmaisua 'Minä olen'.
Hän ilmoittaa olevansa tämä Jumala, mutta ego eimi -lauseissa -
Hän tarkentaa vielä monin tavoin, mitä se tarkoittaa meille -
ja mitä tämä sisältää.
Tässä on ensimmäinen näistä, jossa Hän sanoo: Minä olen elämän leipä.
Ja niin todella on.
Hänessä on varattu kaikki Jumalan lahjat meille.
Kaikki ne ovat armoa. Kaikki ovat lahjaa. Kaikki ovat Hänessä.
Iankaikkinen pelastus on Hänessä. Rakkaus on Hänessä.
Siis Jumala on rakkaus ja rakkaus on Jumalasta.
Siinä on rakkaus. Ei siinä, että me rakastimme Jumalaa, vaan siinä, -
että Hän rakasti meitä ja lähetti Poikansa syntiemme sovitukseksi.
Itsestämme ei synny aitoa, armahtavaa, kestävää, puhdasta, -
epäitsekästä rakkautta, mutta Jumala antaa sitä meille: -
Jumalan Agape-rakkautta, kun me pyydämme sitä.
Hänessä on usko. Jeesus on uskon alkaja ja täyttäjä.
Tuossa Hän sanoi: "Se on Jumalan teko, että te uskotte..."
Saamme kutsua Häntä. Hän tulee ja on sydämessämme.
Hän on uskon alkaja ja täyttäjä. Hän antaa uskon.
Kaikki hengellinen elämä, kaikki hengen hedelmät ovat lahjaa.
Ainoatakaan niistä ei saada aikaiseksi lihan teoilla.
Ne ovat Jumalan lahjaa, jonka saamme Jeesuksessa Kristuksessa -
Jeesuksen täytetyn työn tähden ja Pyhässä Hengessä.
Nämä Hänen lahjansa ovat -
jotakin niin valtavan tärkeää, että kukaan meistä, -
sinä tai minä...
En osaa mitenkään kuvailla. Ei ole olemassa niin hienoja sanoja sille, -
miten arvokasta Jumala antaa sinulle antaessaan iankaikkisen elämän.
Ja Hän antaa sinulle siunauksen, tulee elämääsi, antaa armonsa.
Eräs veli kuvasi sitä kerran näin.
Kun ajattelet tässä ajassa elämäsi ihan kaikkein parhaimpia hetkiä -
ja kerrot sen vaikka miljoonalla, voit saada pienen kuvan siitä, -
mitä tulee, kun pääsemme taivaaseen.
Luulen, että sekään ei ihan riitä koko täyteyttä kuvaamaan.
Jeesus tahtoo antaa meille jotain todella arvokasta.
Jos ihmiset todella ymmärtäisivät, mistä on kysymys, -
mahtaisiko kukaan olla niin pöllö, että haluaisi jäädä ulkopuolelle?
Eikö niin, ystävät? Ei me ainakaan haluta jäädä, -
vaan halutaan kiittäen ottaa vastaan. Voidaan nytkin rukoilla.
Hän on elämän leipä ja sanoo: joka janoaa, tulkoon.
Rukoilemme, että Hän tulee, on sydämessäsi, elämässäsi.
Armahtaja, pelastaja siunaa sinun elämääsi.
Rukoillaan yhdessä sitä näin.
Rukoile mukana, niin todella rukoillaan yhdessä.
Kiitos, rakas taivaallinen Isä, että Jeesuksen Kristuksen nimessä -
saamme nyt rukoilla Sinua: "Tule Jeesus, Pyhä Henki, elämän leipä -
ja anna kokonaisvaltainen siunaus Sinua nyt rukoilevan katsojan -
ja meidän jokaisen elämään. Herra, anna armo, usko, -
anna hengen hedelmä, johdatus elämään, anna iankaikkinen elämä.
Kiitos Jeesus, että Sinä olet jo tullut."
Rakas ystävä, Jeesuksen Kristuksen siunaus olkoon sinun kanssasi -
ja Hänen täysi armonsa nyt, aina ja iankaikkisesti.
Ole siunattu. Aamen.
Meillä on etuoikeus. Saamme olla välittämässä suurinta lahjaa: -
Jumalan armoa ja rakkautta. Tarvitsemme siihen myös sinua.
Kun tahdot olla tukemassa Armon kalliolla -ohjelmia, -
voit soittaa numeroon 0600 10077.
Näin olet mukana noin 10 eurolla.
Voit myös laittaa tukesi ruudulla näkyvälle tilille viitteen kera.
Kiitos lahjastasi.
Tekstitys: Tuula-Riitta Virrankare